Oficiālais Vēstnesis L 081 , 05/04/1972 Lpp. 0001 - 0004

Speciālizdevums somu valodā: Nodaļa 2 Sējums 1 Lpp. 0036

Speciālizdevums dāņu valodā: Sērija I Nodaļa 1972(I) Lpp. 0267

Speciālizdevums zviedru valodā: Nodaļa 2 Sējums 1 Lpp. 0036

Speciālizdevums angļu valodā: Sērija I Nodaļa 1972(I) Lpp. 0276

Speciālizdevums grieķu valodā Nodaļa 02 Sējums 1 Lpp. 0153

Speciālizdevums spāņu valodā: Nodaļa 02 Sējums 1 Lpp. 0101

Speciālizdevums portugāļu valodā Nodaļa 02 Sējums 1 Lpp. 0101



Komisijas Regula (EEK) Nr. 679/72 (1972. gada 29. marts) par preču klasifikāciju kopējā muitas tarifa pozīcijās un apakšpozīcijās Nr. 69.09 A, 69.11, 69.13 B un 69.14 A EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1969. gada 16. janvāra Regulu (EEK) Nr. 97/69 [1] par kopējā muitas tarifa nomenklatūras vienādas piemērošanas pasākumiem, un jo īpaši tās 3. pantu, tā kā ir nepieciešami noteikumi, lai nodrošinātu kopējā muitas tarifa nomenklatūras vienādu piemērošanu, klasificējot stikla porcelāna vai pusstikla porcelāna izstrādājumus no lielākā vai mazākā mērā pārstiklota pelēcīgi balta vai mākslīgi ietonēta keramikas materiāla, kas mēles pieskārienam šķiet gluds; tā kā Padomes 1968. gada 28. jūnija Regulas (EEK) Nr. 950/68 [2], kurā jaunākie grozījumi izdarīti ar 1971. gada 20. decembra Regulu (EEK) Nr. 1/72 [3], pielikumā pievienotā kopējā muitas tarifa pozīcijas un apakšpozīcijas Nr. 69.09 A, 69.11, 69.13 B un 69.14 A ietver porcelāna, bet pozīcijas un apakšpozīcijas Nr. 69.09 B, 69.12, 69.13 A, 69.13 C un 69.14 B — attiecīgos citu keramikas materiālu izstrādājumus; tā kā, lai iepriekš pieminētos stikla porcelāna un pusstikla porcelāna izstrādājumus varētu klasificēt atbilstoši kopējam muitas tarifam, ir jāņem vērā porcelāna savdabība, proti, porainība, blīvums un caurspīdība; tā kā stikla porcelāna un pusstikla porcelāna izstrādājumi ir klasificējami attiecīgi pozīcijās un apakšpozīcijās Nr. 69.09 A, 69.11, 69.13 B un 69.14 A, ja tiem vienlaicīgi cita starpā ir šāas īpašības: - porainība nepārsniedz 3 %, - blīvums ir 2,2 vai vairāk, - caurspīdība, ja keramikas materiāls nav biezāks par aptuveni 3 mm, nav ietonēts un nav pārklāts ar krāsainu vai necaurspīdīgu laku vai emalju; tā kā ir vēlams noteikt analīzes metodes, ar kurām var vienveidīgi novērtēt konkrēto izstrādājumu porainību un caurspīdību; tā kā šajā regulā paredzētie pasākumi saskan ar Kopējā muitas tarifa nomenklatūras komitejas atzinumu, IR PIEŅĒMUSI ŠO REGULU. 1. pants Stikla porcelānu un pusstikla porcelānu, kas ir keramikas izstrādājumi no lielākā vai mazākā mērā pārstiklota pelēcīgi balta vai mākslīgi ietonēta keramikas materiāla, kas liekas gluds, skarot to ar mēli, klasificē attiecīgi kopējā muitas tarifa nomenklatūras pozīcijās un apakšpozīcijās Nr. 69.09 A, 69.11, 69.13 B un 69.14 A, ja tiem vienlaicīgi konstatējamas šādas īpašības: a) zināma porainība (ūdens absorbcijas koeficients), kas nepārsniedz 3 %, ko nosaka pēc I pielikumā noteiktās metodes; b) blīvums — vismaz 2,2; c) caurspīdība, ja biezums nav lielāks par aptuveni 3 mm, ko nosaka pēc II pielikumā noteiktās metodes. Pēdējais kritērijs nav piemērojams, ja keramikas materiāls ir ietonēts vai pārklāts ar krāsainu vai necaurspīdīgu laku vai emalju. 2. pants Šī regula stājas spēkā astotajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1972. gada 29. martā Komisijas vārdā — priekšsēdētājs S. L. Mansholt [1] OV L 14, 21.1.1969., 1. lpp. [2] OV L 172, 22.7.1968., 1. lpp. [3] OV L 1, 1.1.1972., 1. lpp. -------------------------------------------------- I PIELIKUMS ŪDENS ABSORBCIJAS KOEFICIENTA NOTEIKŠANA Mērķis un definīcija Mēģinājuma mērķis ir noteikt keramikas materiāla ūdens absorbcijas koeficientu. Šis koeficients ir procents, ko aprēķina no keramikas materiāla sākuma svara. Mēģinājuma paraugu sagatavošana un mēģinājumu izpilde Jābūt vismaz trijiem paraugiem no katra pārbaudāmā materiāla. Tie jāņem no viena un tā paša priekšmeta emaljētajām daļām, un tiem nedrīkst būt vairāk par vienu emaljētu virsmu. Parauga virsmas laukumam jābūt apmēram 30 cm2 un maksimālajam biezumam apmēram 8 mm, ieskaitot emalju. Paraugus žāvē žāvējamā skapī 105 °C temperatūrā 3 h, un pēc atdzesēšanas eksikatorā nosaka to svaru ar precizitāti līdz 0,05 g. Tūlīt pēc tam paraugus iegremdē destilētā ūdenī tā, lai tie nepieskartos trauka dibenam. Paraugus vāra ūdenī 2 h un tad atstāj tajā uz 20 h. Tos izņem un ar tīru un mitru drāniņu notrauc virsmas ūdeni. Iedobumus un plaisas izsusina ar mitru otiņu. Nosaka "slapjo" svaru Ww. Paraugu ūdens absorbcijas koeficientu iegūst, sareizinot svara pieaugumu ar 100 un izdalot ar sauso svaru: × 100 Rezultātu iegūšana Dažādo paraugu ūdens absorbcijas koeficientu vidējais lielums procentos ir keramikas materiāla ūdens absorbcijas koeficients. -------------------------------------------------- II PIELIKUMS CAURSPĪDĪBAS PĀRBAUDE Definīcija Priekšmeta aprisēm jābūt saskatāmām caur 2 — 4 mm biezu paraugu, kas novietots kastē tumšā telpā 50 cm no jaunas spuldzes, kura izstaro 1350 — 1500 lm gaismu. Spuldze maināma ik 50 h. Mēģinājumā izmantojamā ierīce (skat. pievienoto attēlu) Ierīce sastāv no kastes, kuras iekšpuse klāta ar baltu matējošu krāsu. Vienā galā ir novietota spuldze (A). Otrā galā ir izveidots caurums, tā ka priekšmeta (B) aprises var saskatīt caur paraugu (C). Kastes izmēri ir šādi: - garums: spuldzes garums plus 50 cm, - platums un augstums: aptuveni 20 cm. Cauruma diametrs ir aptuveni 10 cm. +++++ TIFF +++++ --------------------------------------------------